ועדת הכלכלה, כנסת 25, פרוטוקול מספר 253, 2023-12-26 00:00

שלום דנינו: בוקר טוב

שלום דנינו:  אנחנו דנים הבוקר בהצעת התקנות הטלגרף האלחוטי (רישיונות, תעודות ואגרות) (הוראת שעה) (תיקון), תשפ"ד-2023, של משרד התקשורת

שלום דנינו:  מי מציג את העניין? יעל? בבקשה

יעל מלם: כן, נעים מאוד

יעל מלם:  בוקר טוב

יעל מלם:  אז בעצם היום אנחנו מבקשים את האישור של הוועדה להארכה של הוראת השעה בשנה נוספת

יעל מלם:  אני בהזדמנות הזאת רוצה להודות לייעוץ המשפטי של הוועדה, שסייע לנו להביא את התקנות לוועדה - אז תודה

שלום דנינו: וזו תהיה הפעם האחרונה שזה מגיע בהוראת שעה, בפורמט הזה?     

יעל מלם: אז רגע, אז אם תרשה לי שנייה רק לתת איזשהו רקע לעניין הזה

שלום דנינו: בבקשה

יעל מלם: נמצא איתי פה גם ממשרד התקשורת סמנכ"ל בכיר כלכלה, והוא יוכל לענות לשאלותיך

יעל מלם:  אבל רק כדי שנהיה מוכנים מבחינת הרקע, אז אני אגיד שאנחנו בתוך המסגרת של פקודת הטלגרף האלחוטי, תקנות הטלגרף האלחוטי מסבירות בין היתר את השימוש בתדרי רדיו במדינת ישראל – משאב ציבורי מוגבל, מצומצם, שהשימוש בו מצריך תשלום אגרות

יעל מלם:  ואנחנו נמצאים בתוף הפאזה הזו של התקנות

יעל מלם:  האגרות נקבעות בתקנות

יעל מלם:  ובעצם, ראשית הצירים שלנו לצורך הדיון הזה זה בשנת 2015 – אז נערך תיקון רחב יחסית לתקנות

יעל מלם:  התיקון בזמנו התחלק לשני חלקים; תיקון של קבע, שעסק גם בהסדרים של רישוי בתוך התקנות האלה

יעל מלם:  אלה תקנות שמסדירות רישיונות, תעודות ואגרות

יעל מלם:  זאת אומרת, הן מסדירות כמה תחומים

יעל מלם:       ובעניין של אגרות הטלגרף, אז ההסדר נקבע בשעתו כהוראת שעה לשנים ספורות

יעל מלם:  במקביל להסדר שנקבע, אז יש עבודה כלכלית שמתנהלת שאמורה להביא את האגרות למצב אופטימלי יותר, בסדר? אז בעצם זאת המסגרת

יעל מלם:  אנחנו נמצאים פה כדי להאריך את הוראת השעה בשנה נוספת

יעל מלם:  ולגבי תוכן הדברים, או באיזה אגרות אנחנו מטפלים, אני אתן פה לאלעד להרחיב, והוא גם יוכל לענות לשאלתך על העבודה

יעל מלם:  תודה

אלעד מקדסי: אלעד מקדסי, סמנכ"ל כלכלה במשרד התקשורת

אלעד מקדסי:  אז למעשה, כהמשך לדברים של יעל, אנחנו מדברים עם תיקון שמתבסס על עבודה מבחינת כלכלית שאנחנו עורכים

אלעד מקדסי:  העבודה התחילה, וגם שכרנו יועץ לצורך העניין

אלעד מקדסי:  אני אישית נכנסתי לתפקיד ביולי האחרון, וזה היה אחד הנושאים שהתחלנו לשים על השולחן

שלום דנינו: בהצלחה

אלעד מקדסי: תודה רבה

אלעד מקדסי:  העבודה, למעשה, נעצרה, כמו הרבה דברים אחרים, בתחילת אוקטובר

אלעד מקדסי:  חלק גדול מהאגף, וגם אני ביניהם, גויס למילואים

אלעד מקדסי:  הכוונה שלנו היא שרגע נחזור לעניינים ונחזור לעבודה סדירה יותר

אלעד מקדסי:  לחזור ולעשות עוד דברים מתוך מטרה בהחלט לסיים את העבודה בשנת 2024

שלום דנינו: 2024

שלום דנינו:  אוקיי

שלום דנינו:  ואז זו תהיה תקנה קבועה, בעזרת השם

אלעד מקדסי: כן

שלום דנינו: אוקיי

שלום דנינו:  עכשיו, העבודה – למעט האגרות, היא מטפלת בעוד נושאים? היועץ ששכרתם, רק כדי להבין את העניין

אלעד מקדסי: גובה האגרות זה במגוון של היבטים – רדיו, מיקרוגל

שלום דנינו: אבל עדיין בתחום ההפחתה באגרות? אוקיי?     

יעל מלם: בתחום קביעת תשלומי עבודה

יעל מלם:  נכון?      

שלום דנינו: הפריעה לה המילה "הנחה"

יעל מלם: כן, אז ברשותך, אני אעבור להקראה

שלום דנינו: רק אם לאוצר יש מה לומר

שלום דנינו:  אתה רוצה להגיד לנו משהו?     

נעם שרלו: אנחנו מכירים את התיקון

נעם שרלו:  הוא עבר אצלנו, הוא עבר את אישור שר האוצר

נעם שרלו:  הייתה שם איזושהי תקלה טכנית בשם התקנות, אבל הנוסח אושר אצלנו

שלום דנינו: מה הפריע לך בנוסח?     

נעם שרלו: לא, הנוסח לא הפריע לנו בכלום

נעם שרלו:  זה נשאר אצלנו בהתחלה עם שם אחר והשם תוקן

נעם שרלו:  הנוסח אושר

שלום דנינו: אוקיי

יעל מלם: נעם מדבר על זה שבכותרת של מכתב ההסכמה של שר האוצר הופיע "תיקון מס' 3", ואילו אנחנו, הן נקראות, זה התיקון הראשון השנה

שלום דנינו: אה, ואני חשבתי שיש לכם הערה על המושג טלגרף ההיסטורי ואתם מחפשים מילה באוצר שהיא יותר מודרנית, או משרד התקשורת

יעל מלם: חברי יסכים איתי שזה טכני, נכון, נעם?     

נעם שרלו: כן, בדיוק

שלום דנינו: אז את מקריאה, יעל? בבקשה

יעל מלם: כן, אני אקריא

שלום דנינו: את יכולה להבהיר לי את העניין הזה? שמונה שנים – ממתי הם סופרים? מ-2015?     

נעמה דניאל: מ-2015, כן

נעמה דניאל:  התיקון בעצם נכנס לתוקף, ותקני אותי אם אני טועה, ב-1 בינואר 2016

יעל מלם: נכון

שלום דנינו: אבל אם זה מאושר פה כל שנה כהוראת שעה אז לא - - -     

יעל מלם: בהתחלה זה היה לשלוש שנים

שלום דנינו: אוקיי

נעמה דניאל: כן, ואז הוארך והוארך

נעמה דניאל:  ועכשיו בעצם התיקון הזה יאריך את התוקף של התקנות מה-1 בינואר 2023 עד ל-31 בדצמבר 2024

שלום דנינו: אוקיי

נעמה דניאל: אני רק רוצה להבהיר שוב שבאמת הפרקטיקה הזאת של הארכת הוראות שעה, שהם חיכו לתקופה קצובה עוד ועוד ועכשיו לשנה התשיעית, היא פרקטיקה שאנחנו רואים אותה כבעייתית

נעמה דניאל:  ואנחנו מצטרפים להפיכתה לתיקון קבע

שלום דנינו: ובמקום הוראת שעה אפשר לשנות להוראות שנים כבר

שלום דנינו:  אז אנחנו לקחנו ברצינות את ההערה שלך, ש-2024 אמור להסתיים בעניין, ואז התקנה תהיה תקנה קבועה ולא נצטרך הוראת שעה

נעמה דניאל: אפשר להצביע

שלום דנינו: אפשר להצביע

שלום דנינו:  אני בעד

שלום דנינו: אושר

שלום דנינו: התקבל פה אחד

שלום דנינו:  בזה אנחנו סוגרים את הישיבה, תודה רבה לכם